Asayes yedda-d ula di tullist Iminig deg-s sin n yimedyaten :«Ahat d tamert tis snat neɣ tis kṛadet n wass, deg taddart ters-d tsusmi ur tufiḍ zzhir i wumi ara tesleḍ, deg beṛṛa d asemmiḍ, arrac ur qqimen ara deg yizenqan ad uraren am zik. Tura d taggara n lexrif, d tagrest ay diteddun. Tagnit tellexs seg ugeffur ay d-yekkaten. Γer yal tiɣmert, aḍu yewwi iferrawen ay diɣellin seg ttjuṛ mi ara d-iṣuḍ. Aneznaz yekkat, tikwal yettṣuḍu-d ucelyaḍ. Meqran iḥulfa iqajjaṛ deg yifassen-is, yerra-ten ɣer ubalṭun-is, iteddu allen-is rsent deg tegnit, maca ur tt-yettwali ara … Yerna ur iceṭṭen ara ma yeẓra-tt neɣ xaṭi. Iteddu deg yiwen wemḍiq, yenneḍ deg tqernit n webrid ay deg ay d-yelḥa. Yemmeɣ yeddem-d agaṛṛu yessaɣ-it, iwexxer ɣef yiwen wemdun yellan deg lewhi n tikli-s, yejbed yiwet n tikkelt, yerra-d nnehta mi d-isuḍ wabbu n ugaṛṛu-nni amzun taɣect-is akk tedda-d deg-s…» sb 67.